 Madaxweyne Muuse Biixi Cabdi waxa uu caddeeyey inay xukuumad ahaan meesha ka saari doonaan in dugsiyada waxbarashada ee xukuumaddu gacanta ku haysaa ka tayo hooseeyaan kuwa gaarka loo leeyahay, isaga oo sheegay in aan arrintaas loo dulqaadan Karin, waxaana isaga oo arrimahaas ka hadlaya uu yidhi, Dadkeenu 80Boqolkiiba siddeetan waxa ay ku jiraan dugsiyada dawladda, waana inta muwaadiniinta dhabta ah ee naftooda hurta, waa askartii, waa mujaahidiintii, waa dadka meelahaas jooga ee aan shaqaynin, waa dadka gaboobay ee dalka usoo shaqaysay ee aan hawlgabna qaadanin iyo dadkii qaxay ee magaalada kusoo noqday ee aan magaaladana hantida ku lahayn, Boqolkiiba siddeetan dadkeena inay hadhaan, 20 boqolkiiba labaatanna intay waxoogaa qaataan, ama qurbaha haka yimaadaan ama dawladda ha u shaqeeyaane ay carruurtoodu Doolar wax ku barato oo ay xataa Af soomaaliga garan waayaan, taasi socon mayso. 